पाएं अपने शहर की ताज़ा ख़बरें और फ्री ई-पेपरडाउनलोड करें
लाॅकडाउन के आदेश का उल्लंघन करने वालों के खिलाफ सख्ती से कार्रवाई की जा रही है। रविवार को माढ़ोताल में बारातियों से भरी बस को जब्त कर मामला दर्ज किया गया है। पुलिस ने ऐसी करीब 55 दुकानों को सील कर संचालकों के खिलाफ मामला दर्ज किया है।
सूत्रों के अनुसार लाॅकडाउन के दौरान कटंगी बाईपास पर बस क्रमांक एमपी 20 एचए 6311 को रोका गया। बस में रांझी शांति नगर निवासी श्यामलाल चौधरी बारात लेकर जा रहा था। बस में 15 लोग सवार थे जो कि फिजिकल डिस्टेंसिंग का पालन न करते हुए बैठे थे।
पुलिस ने बस जब्त कर मामला दर्ज किया। इसी तरह कोतवाली थाना क्षेत्र स्थित नरघैया में कपड़ा दुकान खोलकर भीड़ जमा करने पर संचालक राहुल नामदेव, होजरी दुकान के संचालक विकास जैन की दुकानों को सील कर मामला दर्ज किया गया। इसी तरह आयुष खरे की जूता-चप्पल दुकान भेड़ाघाट में कपड़ा दुकान संचालक रत्नेश जैन, गढ़ा में परवेज उर्फ पप्पू खान चिकन दुकान खोलकर लोगों की भीड़ जमा किए हुए मिला, उसकी दुकान सील कर मामला दर्ज किया गया है।
नियम तोड़ने वालों पर सख्ती
अभियान के दौरान अधारताल पुलिस ने क्षेत्र की 6 दुकानें, विजय नगर लार्डगंज व गोरखपुर में 4-4 गोहलपुर में 3 गोराबाजार क्षेत्र में 2 व सिविल लाइन, घमापुर में एक-एक दुकानों का सील कर दुकान संचालकों के खिलाफ धारा 188, 269, 270 एव आपदा प्रबंधन अधिनियम की धारा 51 के तहत कार्रवाई की गई है।
इसी तरह बड़ा मदार छल्ला में पुलिस ने दुकान संचालक नईम अहमद के खिलाफ मामला दर्ज किया। इसी तरह संजीवनी नगर में चाय दुकान संचालक गणेश केशरवानी आदि के खिलाफ कार्रवाई की गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn